# Asmeninis kompiuteris VAIO Pro 11/13SVP1122/SVP1322

## Įjungimo slaptažodžio nustatymas/keitimas

Naudodami BIOS funkciją galite nustatyti savo VAIO kompiuterio sistemos paleidimo (įjungimo) slaptažodį. Raginimas įvesti įjungimo slaptažodį pateikiamas tada, kai rodomas VAIO logotipas.

Yra dviejų tipų slaptažodžiai. Pirmiausia nustatykite kompiuterio slaptažodį.

- Kompiuterio slaptažodis (skirtas administratoriams):

  leidžia administratoriaus teises turintiems naudotojams BIOS sąrankos ekrane keisti visas sąrankos parinktis ir paleisti VAIO kompiuterį.

- Naudotojo slaptažodis (skirtas naudotojams, neturintiems administratoriaus teisių):

  leidžia įprastiniams naudotojams keisti kai kurias BIOS sąrankos parinktis ir paleisti VAIO kompiuterį. Norint nustatyti naudotojo slaptažodį, pirmiausia reikia nustatyti kompiuterio slaptažodį.

1. Paspauskite mygtuką ASSIST, kai VAIO kompiuteris išjungtas.

   Pateikiamas ekranas VAIO Care (Rescue Mode).

2. Pasirinkite Start BIOS setup.

   Įveskite slaptažodį, jei jis jau nustatytas.

   Pasirodo BIOS sąrankos ekranas.

3. Paspausdami klavišąarbapasirinkite skirtuką Security, tada pasirinkite Set Machine Password arba Set User Password ir paspauskite klavišą Enter.

   Pasirodo slaptažodžio įvedimo ekranas.

4. Įveskite slaptažodį ir paspauskite klavišą Enter.

   Norėdami pakeisti slaptažodį, įveskite esamą slaptažodį ir naują slaptažodį. Slaptažodis gali būti iki 32 ženklų ilgio ir gali būti sudarytas ir skaičių ir raidžių (įskaitant tarpus). Didžiosios ir mažosios raidės skiriamos.

5. Paspauskite klavišąarba, kad pasirinktumėte Password when Power On, paspauskite klavišą Enter ir pasirinkite Enabled.
6. Paspausdami klavišąarba, kad pasirinktumėte kortelę Exit, pasirinkite Exit Setup ir paspauskite klavišą Enter.
7. Pasirodžius raginimui patvirtinti, paspauskite klavišą Enter.

#### Pastaba

- Būtinai užsirašykite slaptažodį, kad jo nepamirštumėte.

- Jei pamiršite slaptažodį, negalėsite paleisti VAIO kompiuterio.

- Įvedus kompiuterio slaptažodį BIOS sąrankos ekrane galima iš naujo nustatyti naudotojo slaptažodį.

- Jei pamiršite kompiuterio slaptažodį, jį nustatyti iš naujo turės įgaliotojo „Sony“ aptarnavimo / techninės pagalbos centro specialistai. (Slaptažodžio nustatymo iš naujo paslauga yra mokama.)

Eiti į puslapio viršų

### Susijusi tema

- Įjungimo slaptažodžio pašalinimas
- „Windows“ slaptažodžio kūrimas, keitimas ir šalinimas
- Ką daryti, jei pamiršau įjungimo slaptažodį, kurio reikia VAIO kompiuteriui paleisti?

Eiti į puslapio viršų