# Asmeninis kompiuteris VAIO Pro 11/13SVP1122/SVP1322

## Atkūrimo laikmenos kūrimas

Sukurkite atkūrimo laikmeną vykdydami toliau pateiktas instrukcijas.

Atkūrimo laikmenos gali būti DVD, „Blu-ray Disc“ arba USB atmintukai.

- Modelyje be integruoto optinių diskų įrenginio:

  naudokite USB atmintuką.

- Modelyje su integruotu optinių diskų įrenginiu:

  rekomenduojama naudoti DVD-R laikmeną, nes duomenis iš USB atmintuko galima netyčia ištrinti. Taip pat galite naudoti BD-R / BD-R DL / DVD-R DL / DVD+R / DVD+R DL laikmenas, bet laikmenų tipas, tinkamas jūsų VAIO kompiuteriui, ir reikalingas diskų kiekis gali skirtis priklausomai nuo įsigyto modelio. Tokia informacija jums bus pateikta dirbant.

#### Pastaba

- USB prievadai, atitinkantys USB 3.0 standartą, neleidžia atkurti iš USB atmintuko, atitinkančio USB 3.0 standartą. Įsitikinkite, kad modeliuose su USB prievadais, kurie atitinka tik USB 2.0 standartą, sukūrėte atkūrimo laikmeną USB atmintuke, kuris neatitinka USB 3.0 standarto.

1. Prijunkite VAIO kompiuterį prie interneto ir atsisiųskite bei įdiekite paskutinius naujinius naudodamiesi VAIO Update.
2. Jei kuriate atkūrimo laikmeną (optinius diskus) modelyje be integruoto optinių diskų įrenginio, prijunkite išorinį optinių diskų įrenginį (nepridedama) prie savo VAIO kompiuterio. (Daugiau informacijos, kaip prijungti išorinį optinių diskų įrenginį, žr. Išorinio disko prijungimas.)

   Jei pridėtas kintamosios srovės adapteris arba maitinimo laidas, prijunkite jį prie maitinimo šaltinio.

3. Paspausdami mygtuką ASSIST, kai VAIO kompiuteris įjungtas, paleiskite VAIO Care.

   Jei pateikiamas langas Vartotojo abonemento valdymo tarnyba, pasirinkite Taip.

   Atveriamas langas VAIO Care.

4. Pasirinkite Advanced Tools, Restore and recovery ir Create Recovery Media.
5. Atidžiai perskaitykite ekrane pateikiamas instrukcijas, tada pasirinkite Next.
6. Vykdykite ekrane pateikiamas instrukcijas.

#### Pastaba

- Gali šiek tiek užtrukti, kol bus parodyta esama proceso būsena.

- Kol kuriama atkūrimo laikmena, jos neišstumkite ir neatjunkite, nes tai gali sukelti triktį.

- Laikykite atkūrimo laikmeną saugioje vietoje.

#### Patarimas

- Jei esate prisijungęs prie VAIO kompiuterio kaip įprastas vartotojas, gali būti parodytas raginimas įvesti administratoriaus vardą ir slaptažodį.

#### Pastabos apie atkūrimo laikmenų kūrimą

- Kurdami atkūrimo laikmeną, naudokite VAIO Care. Jei atkūrimo laikmeną kursite bet kokiu kitu būdu ir atliksite atkūrimo procedūrą, gali būti neatkurta gamyklinė VAIO kompiuterio būsena. „Sony“ negarantuoja, kad kompiuteris bus suderinamas su tokia atkūrimo laikmena.

- Atkūrimo laikmena tinka tik tam VAIO kompiuteriui, kuriuo ji buvo sukurta.

- Naudojant atkūrimo laikmeną VAIO kompiuterio negalima atnaujinti.

- Rekomenduojama sukurti atkūrimo laikmeną vos tik pradėjus naudotis VAIO kompiuteriu. Toliau nurodytais atvejais gali nepavykti atkurti kompiuterio iš atkūrimo srities, todėl reikės atkūrimo laikmenos:

  - Atkūrimo sritis buvo modifikuota naudojant duomenims modifikuoti skirtas programas.

  - Įdiegėte kitą operacinę sistemą nei buvo įdiegta įsigytame kompiuteryje.

  - Suformatavote įtaisytąjį saugojimo įrenginį nenaudodami VAIO Care (Rescue Mode): VAIO recovery solutions.

- Nelieskite ir nesutepkite diskų paviršiaus. Dėl ant paviršiaus esančių pirštų antspaudų ir dulkių gali kilti skaitymo arba įrašymo klaida.

- Norint sukurti atkūrimo laikmeną, gali reikėti naudoti daugiau nei dvigubai daugiau laisvos disko C: vietos, nei naudojamos laikmenos talpa. Atsižvelgiant į jūsų modelį, įsigyjant negalima sukurti atkūrimo laikmenos dėl laisvos vietos trūkumo, nebent optinių diskų įrenginys palaiko „Blu-ray Disc“ arba Double / Dual Layer (dvisluoksnis) DVD diskus.

- Prieš naudodami USB atmintuką kaip atkūrimo laikmeną žr. su VAIO Care pateiktą žinyno failą.

Eiti į puslapio viršų

### Susijusi tema

- Apie atkūrimą
- Atkūrimas iš atkūrimo srities
- Atkūrimas iš atkūrimo laikmenos
- Pastabos dėl atkūrimo

Eiti į puslapio viršų