# Asmeninis kompiuteris VAIO Pro 11/13SVP1122/SVP1322

## VAIO kompiuterio atnaujinimas (modeliai, kuriuose veikia atnaujinimo funkcija)

Jei VAIO kompiuteris pradėtų veikti nestabiliai, rekomenduojama pasinaudoti „Windows“ siūloma atnaujinimo funkcija. Toliau aprašoma kompiuterio atnaujinimo procedūra.

#### Pastaba

- Modeliai su 64 GB arba 128 GB SSD nepalaiko atnaujinimo funkcijos. Jei norite patikrinti SSD talpą, paspauskite mygtuką ASSIST, kai VAIO kompiuteris išjungtas, kad būtų parodytas VAIO Care (Rescue Mode) ekranas, ir pasirinkite Start BIOS setup.

1. Atverkite pagrindinius mygtukus ir pasirinkite pagrindinį mygtukąParametrai. (Kaip atverti pagrindinius mygtukus, žr. Pagrindinių mygtukų atvėrimas.)
2. PasirinkiteMaitinimas, paspauskite ir laikykite nuspaudę klavišą Shift, tada pasirinkite Išjungti.
   Jūsų VAIO kompiuteris visiškai išsijungia.
3. Paspauskite mygtuką ASSIST, kai VAIO kompiuteris išjungtas.
   Pateikiamas ekranas VAIO Care (Rescue Mode).
4. Pasirinkite Start troubleshooting (recovery).

   Vykdykite ekrane pateikiamas instrukcijas, kol bus atidarytas ekranas Pasirinkti parinktį (Choose an option).

   Pasirinkti parinktį (Choose an option) ekranas atveriamas ne iš karto, tad šiek tiek palaukite.

5. Pasirinkite Pašalinti gedimus (Troubleshoot) ir Atnaujinkite savo kompiuterį (Refresh your PC).

Dauguma naudotojo duomenų, esančių įtaisytajame saugojimo renginyje, kai kurie „Windows“ parametrai ir programėlės, atsisiųstos iš „Windows“ parduotuvė išliks VAIO kompiuteryje, net jį atnaujinus. Vis dėlto kai kurių programėlių parametrų ar failų, esančių konkrečiuose aplankuose, išsaugoti gali nepavykti.

Išsamią informaciją, kurie parametrai išlaikomi ir kurie duomenys ištrinami atnaujinus kompiuterį, žr. toliau esančiame sąraše.

#### Parametrai, išlaikomi atnaujinus VAIO kompiuterį

Atnaujinus VAIO kompiuterį šie parametrai išliks.

- Bibliotekos parametrai

- Naudotojo abonementai (vietinis, domeno, „Microsoft“) ir narystės grupėse

- Domeno parametrai

- „Windows Update“ parametrai

- Pradžios ekrano ir užrakinto ekrano fonas

- Darbalaukio temos

- Tarptautiniai parametrai

- Belaidžių tinklų profiliai

- Parametrai, nustatyti „Windows Sveiki!“

#### Duomenys, ištrinami atnaujinus VAIO kompiuterį

Jums paleidus atnaujintą VAIO kompiuterį bus ištrinti toliau nurodytuose aplankuose esantys duomenys.

- \Windows

- \Programiniai failai

- \Programų failai(x86)

- \ProgramData

- \Vartotojai\(Vartotojo vardas)\AppData

#### Pastaba

- Iš anksto įrašykite svarbius duomenis.

- Autorių teisių saugomi duomenys, pvz., skaitmeniniai transliuojamieji duomenys ar muzikos failai, susisteminti skaitmeninių laikmenų atkūrimo programėlėmis, gali būti nepasiekiami, net jei atnaujinus VAIO kompiuterį ir lieka toje pačioje vietoje.

  Žr. su naudojama programėle įdiegtame pagalbos faile esančias instrukcijas.

#### Patarimas

- Programėlės, kurios buvo įdiegtos gavus kompiuterį ir įdiegtos iš „Windows“ parduotuvė, išlieka, o visos darbastalio programėlės, įdiegtos įsigijus, bus ištrintos.

Eiti į puslapio viršų

### Susijusi tema

- Apie atkūrimą
- Atkūrimas iš atkūrimo srities
- Atkūrimas iš atkūrimo laikmenos
- Pastabos dėl atkūrimo

Eiti į puslapio viršų